text: TV SYD sender live fra storkereden igen i år
  21 april 2016 kl. 14.34
  TV SYD gentager succesen og sender alle hverdage fra storkereden i Smedager.
  Fra mandag den 25. april sender TV SYD+ alle hverdage live fra storkereden i Smedager.
  Onsdag ved 11-tiden landede en ringmærket stork i reden, og da livetransmissionen fra storkens liv sidste år var en stor succes, kan seerne igen i år følge med.
  I første omgang en time om morgenen, men hvis der kommer en hunstork til, og dermed lidt mere at se på, så bliver sendetiden udvidet.
  I år får seerne lidt ekstra, da der er kommet lyd på storken. En mikrofon ved reden sikrer, at storken nu både kan ses og høres. 
  Storken kan også følges her på TV SYDs hjemmeside.
  